open-index/open-wikipedia-markdown huggingface dataset:
சரணம் கச்சாமி

***சரணம் கச்சாமி*** **''(**Saranam Gacchami'') என்பது 2017 ஆம் ஆண்டு வெளியான, தெலுங்கு மொழி சண்டை-காதல் திரைப்படமாகும். இது இந்தியாவில் இட ஒதுக்கீடு என்ற முக்கியமான சமுதாய, அரசு, அரசியல் கொள்கையை கையாள்கிறது. இப்படத்தில் நவீன் சஞ்சய், தனிஷ்க் திவாரி, போசானி கிருஷ்ண முரளி, ஜெயபிரகாஷ் ரெட்டி ஆகியோர் நடித்துள்ளனர். இதை இயக்கியவர் பிரேம் ராஜ். பொம்மகு கிரியேசன்சு வணிக அமைப்பு வழியே முரளி பொம்மகு, இப்படத்தை தயாரித்து எழுதியுள்ளார். ஜனவரி 2017 இல், இந்திய மத்திய திரைப்பட சான்றிதழ் வாரியம் "பொது ஒழுங்கை பாதிக்கும் மற்றும் அமைதியை சீர்குலைக்கும்" என்ற அடிப்படையில் படத்திற்கான சான்றிதழை மறுத்தது. 

## திரைக்களம்
மானவ், கதாநாயகன், இடஒதுக்கீட்டுக் கொள்கைகள், அவை செயல்படுத்தப்படுவதை பாதிக்கும் காரணிகள் மற்றும் அவற்றின் விளைவுகளைப் பற்றி ஆராய்ச்சி செய்யும் ஒரு பத்திரிகை அறிஞர். அவர்களுக்காக முன்மொழியப்பட்ட விளிம்புநிலை, ஒடுக்கப்பட்ட வகுப்பினரின் அவலநிலை விரும்பிய பலனைத் தரவில்லை என்பதை அவர் கவனிக்க நேர்கிறது. எனவே, அவரது வழிகாட்டுதலுடன் தடைகள் என்ன என்பதையும், விரும்பிய மாற்றங்களை எவ்வாறு பெறுவது என்பதையும் அடித்தளமாகக் கொண்டு திரைப்படத்தின் மற்ற பகுதிகளை உருவாக்குகிறார்.

## நடிகர்கள்
* மானவ்வாக நவீன் சஞ்சய்
* தனிசுக் திவாரி
* செய பிரகாசு ரெட்டி
* பருச்சுரி வெங்கடேசுவர ராவ்
* போசானி கிருஷ்ண முரளி
* சுதா
* முரளி பொம்மக்கு
* ஆர்.கிருஷ்ணய்யர் (எம்எல்ஏ)
* தேசபதி சிறீனிவாசு
* ஒய். காசி விஸ்வநாத்
* சத்திய கிருஷ்ணன்

## ஒலிப்பதிவு
இரவி கல்யாண் இசையமைத்த இப்படத்திற்கு, பொம்மாகு மியூசிக் கம்பெனியால் வெளியிடப்பட்டது.

## மேற்கோள்கள்

## வெளியிணைப்புகள்
* தெலுங்கு பட மதிப்பீடு
* ஐ. எம். டி. பி இணையத்தளம் என்ற வணிகத் தளத்தில்    (imdb) காணலாம்.

பகுப்பு:இந்திய அரசியலமைப்புச் சட்டம்
பகுப்பு:பி. ஆர். அம்பேத்கர் குறித்த திரைப்படங்கள்
பகுப்பு:2017 திரைப்படங்கள்
தோரணகல்லு

**தோரணகல்லு**, அல்லது தோரங்கல் என்பதுஇந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும்.   இது கர்நாடகாவில் பெல்லாரி மாவட்டத்தில் சந்தூர் வட்டத்தில் அமைந்துள்ளது.

## மக்கள்தொகை
2001 மக்கள் தொகை கணக்கெடுப்பின்படி இக்கிராமத்தில் ஆண்கள் 3390, பெண்கள் 2934 எனவும் இருக்கின்றனர்.

## போக்குவரத்து
சாலை வழியாக:  தேசிய நெடுஞ்சாலை 63 இதன் வழியே செல்கிறது. இது தற்போது பாரிய மாற்றத்தின் கீழ் நான்கு வழிச் சாலையாக மேம்படுத்தப்படுகிறது. தோரணகல்லுவுக்கு அருகிலுள்ள நகரங்கள் பெல்லாரி மற்றும் ஹொசபேட்டே ஆகும். அவை ஒவ்வொன்றும் தோராயமாக 30 கி.மீ. தொலைவில் உள்ளது. பெல்லாரி மற்றும்  ஹோசப்பேட்ட இடையே  இயக்கப்படும் பேருந்துகள் தோரணகல்லு வழியாக செல்கின்றன; பெல்லாரியில் இருந்து ஹோசப்பேட்ட வரை பயணம் சுமார் 40-45 நிமிடங்கள் எடுக்கும்.

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
மேகமலை வெள்ளிவரையன்

**மேகமலை வெள்ளிவரையன்** (*சிகாரினிடிசு மெகாமலையென்சிசு* or *cloud-forest silverline*) என்பது நீலன்கள் குடும்பத்தைச் சேர்ந்த ஒரு பட்டாம்பூச்சி ஆகும்.

## பரவல்
மேகமலை வெள்ளிவரையன் பட்டாம்பூச்சியானது மேற்குத் தொடர்ச்சி மலையின் தெற்குப் பகுதியில் உள்ள மேகமலையில் இருந்து விவரிக்கப்பட்டது. இது தமிழ்நாட்டின் மேகமலையிலும்,  அருகிலுள்ள பெரியாறு புலிகள் காப்பகத்திலும் பொதுவாகக் காணப்படுகிறது. 

## மேற்கோள்கள்

பகுப்பு:நீலன்கள் (பட்டாம்பூச்சிக்குடும்பம்)
கருநாடக மாநிலம் டாக்டர் கங்குபாய் கங்கல் இசை மற்றும் நிகழ்த்துக் கலைகள் பல்கலைக்கழகம்

**கருநாடக மாநிலம் டாக்டர் கங்குபாய் கங்கல் இசை மற்றும் நிகழ்த்துக் கலைகள் பல்கலைக்கழகம்** (*Karnataka State Dr. Gangubhai Hangal Music and Performing Arts University*) என்பது இசை மற்றும் நிகழ்த்துக் கலை பல்கலைக்கழகம் என்றும் சுருக்கமாக அழைக்கப்படுகிறது.  இசை மற்றும் கலைகள் பற்றிய ஆய்வு மற்றும் ஆராய்ச்சிக்காக பிரத்தியேகமாக அர்ப்பணிக்கப்பட்ட ஒரு பொது பல்கலைக்கழகம் இதுவாகும். இது கர்நாடக அரசால் நிறுவப்பட்டது. இப்பல்கலைக்கழகம் மைசூர் லட்சுமிபுரம் பகுதியில் உள்ள ஒரு பாரம்பரிய கட்டிடத்தில் செயல்படுகிறது. இப்பல்கலைக்கழகம் கங்குபாய் ஹங்கல் நினைவாகப் பெயரிடப்பட்டது.

இது இளங்கலை, முதுகலை மற்றும் முனைவர் பட்ட படிப்புகளை வழங்குகிறது.

## நிறுவுதல்
கருநாடக மாநிலம் டாக்டர் கங்குபாய் கங்கல் இசை மற்றும் நிகழ்த்து கலைகள் பல்கலைக்கழகம் 14 பிப்ரவரி 2008-இல் நிறுவப்பட்டது. *கர்நாடக மாநில டாக்டர் கங்குபாய் ஹங்கல் இசை மற்றும் கலை நிகழ்ச்சிகள் பல்கலைக்கழக சட்டம், 2009* மூலம் கருநாடக மாநில அரசால் முறையாக நிறுவப்பட்டது. 

## மேலும் பார்க்கவும்

* தமிழ்நாடு இசை மற்றும் நுண்கலைகள் பல்கலைக்கழகம்
* மணிப்பூர் கலாச்சார பல்கலைக்கழகம்

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்

பகுப்பு:கர்நாடகம்
பகுப்பு:இசைப் பல்கலைக்கழகங்கள்
பகுப்பு:இந்தியாவிலுள்ள நடனப் பள்ளிகள்
கோரமாரா தீவு

**கோரமாரா தீவு**  (Ghoramara Island)  இந்தியாவின் மேற்கு வங்காள மாநிலம் கொல்கத்தாவிற்கு தெற்கில் 92 கிலோமீட்டர் தொலைவில் அமைந்துள்ளது. &nbsp;வங்காள விரிகுடாவின் சுந்தர்பன் டெல்டா வளாகத்தில் ஒரு சிறிய  தீவாக இது காணப்படுகிறது.  தோராயமாக ஐந்து சதுர கிலோமீட்டர் பரப்பளவில் கோரமாரா தீவி பரந்து விரிந்துள்ளது. ஆனால் கடல் அரிப்பு மற்றும் கடல் மட்ட உயர்வு காரணமாக கொஞ்சம் கொஞ்சமாக மறைந்து வருகிறது. 

## சுருங்கும் தீவு
புவி வெப்பமடைதல் காரணமாக இமயமலையில் இருந்து புறப்பட்டு வங்காள விரிகுடாவில் கலந்து வரும்  வரும் ஆறுகள் சமீப பத்தாண்டுகளில் பெருக்கெடுத்து நகர்ந்து சுந்தரவனக்காடு எனப்படும் இந்த தீவுகளை ஆபத்தில் ஆழ்த்தியுள்ளது. நான்கு தீவுகள் முற்றிலும் நீருக்கடியில் உள்ளன. மேலும் அப்பகுதியில் உள்ள மேலும் 10 தீவுகள் ஆபத்தில் உள்ளன. 

இயாதவ்பூர் பல்கலைக்கழகத்தின் 2007 ஆம் ஆண்டு ஆய்வின் முடிவில் சுந்தர்பன் காடுகளின்    30 ஆண்டுகளில் காணாமல் போயுள்ளன. மேலும் கோரமாரா பதிமூன்று சதுர கிலோமீட்டர்கள் அல்லது ஐந்து சதுரமைல்கள் அளவுக்கு 1969 ஆம் ஆண்டில் இருந்ததை விட  அதன் பாதி அளவில் சுருங்கியுள்ளது.  இந்த நில இழப்பு காரணமாக 600 குடும்பங்களுக்கும் மேற்பட்டவர்கள்  இடப்பெயர்வு அடைந்துள்ளனர்.

## மக்கள் தொகை
கோரமாரா தீவில் ஒரு காலத்தில் 40,000 மக்கள் இருந்துள்ளனர்.  2001 ஆம் ஆண்டு மேற்கொள்ளப்பட்ட  இந்திய அரசு மக்கள்தொகைக் கணக்கெடுப்பு கோரமாராவில் 5,000 பேர் இருந்ததாக மக்கள் தொகையைக் காட்டியது; தீவு  மூழ்கி வருவதால் குடும்பங்கள் இடம்பெயர்ந்துள்ளன.  பல குடும்பங்கள் சிறந்த வாழ்வாதாரத்தைத் தேடி சென்றுள்ளனர். இதனால்  மக்கள் தொகை சுருங்கிவிட்டதாக நம்பப்படுகிறது.  2016 ஆம் ஆண்டு நிலவரப்படி, தீவில் 3,000 குடியிருப்பாளர்கள் மட்டுமே இருந்தனர்.

## மேற்கோள்கள்

பகுப்பு:இந்தியத் தீவுகள்
பகுப்பு:மேற்கு வங்காளத்திலுள்ள தீவுகள்
எக்போலியம் விரிடே

**எக்போலியம் விரிடே** (தாவர வகைப்பாட்டியல்: *Ecbolium viride*) என்ற தாவரயினம், *[[எக்போலியம்]]* என்ற பேரினத்தின் கீழ் வகைப்படுத்தப்பட்டுள்ளது. இப்பேரினம், முண்மூலிகைக் குடும்பம் என்ற தாவரவியல் குடும்பத்தினைச் சார்ந்ததாகும். வங்காளதேசம், இந்தியா, இலங்கை ஆகிய நாடுகளில் மருத்துவத் தாவரமாகப் பயன்படுத்தப்படுகிறது.
 

## வேதிப்பொருட்கள்
இலைகள், வேர்கள், பூக்கள் போன்றவற்றில்  பல மருத்துவ வேதிப்பொருட்கள் (orientin, vitexin, isoorientin, isovitexin) இருக்கின்றன.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தமிழ்நாட்டின் தாவரங்கள்
அமீதா அசோக்ராவ் சவான்

**அமீதா சவான்** (*Ameeta Chavan*) இந்தியாவைச் சேர்ந்த ஓர் அரசியல்வாதியாவார். அமீதா அசோக்ராவ் சவான் என்ற பெயராலும் அறியப்படுகிறார். மகாராட்டிர மாநிலத்தில் இந்திய தேசிய காங்கிரசு கட்சியின் உறுப்பினராகச் செயல்பட்டார். மகாராட்டிர மாநிலத்தின் முன்னாள் முதல்வரான அசோக் சவானின் மனைவியாகவும் அறியப்படுகிறார். 2014 ஆம் ஆண்டு நடைபெற்ற மகாராட்டிர மாநில சட்டமன்றத் தேர்தலில் போகர் சட்டமன்றத் தொகுதியில் போட்டியிட்டு அமீதா சவான் வெற்றி பெற்றார். இத்தேர்தலில் பாரதிய சனதா கட்சியின் மாதவராவ் கிங்கால்கரை தோற்கடித்து இவர் சட்டமன்ற உறுப்பினராகத் தேர்ந்தெடுக்கப்பட்டார்.

## பதவிகள்
*துணைத் தலைவர்: சாரதா பவன் கல்விச் சங்கம், நாந்தேடு
*வி.பி.- பௌராவ் சவான் கூட்டுறவு சர்க்கரை தொழில், தேகான்-ஏலேகான் மாவட்டம். நாந்தேடு

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:மராத்தியர்கள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:மகாராட்டிர சட்டமன்ற பெண் உறுப்பினர்கள்
ஏசர் யாங்பியென்சு

***ஏசர் யாங்பியென்சு*** என்பது சீனாவின் யுனானில் மிகவும் கட்டுப்படுத்தப்பட்ட பரவல் கொண்ட மேப்பிள் இனமாகும், இது யாங்பி கவுண்டியில் உள்ள காங்சான் மலையின் மேற்குச் சரிவில் உள்ள ஒரு பகுதியில் இருந்து  பத்து  வகைமைகளிலிருந்து மட்டுமே அறியப்படுகிறது.

*ஏசர் யாங்பியென்சு* என்பது  வரை உயரமுள்ள இலையுதிர் மரமாகும். உயரத்தில் குறிப்பிடத்தக்க இளம்பருவ புதிய கிளைகளுடன். இலைகள் ஐந்து மடல்கள்  பெரியனவாக,  20 வரை இருக்கும். &nbsp;20செமீ நீளமும்  25&nbsp;செ.மீ.  அகலமும் இலைகளின் அடிப்பகுதியில் முழுவதும், உள்ள நரம்புகளில் தெளிவான துளிருடன் இருக்கும்.

## மேற்கோள்கள்

## புற இணைப்புகள்
*photo of herbarium specimen at Missouri Botanical Garden, collected in Yunnan in 2002
*line drawings for Flora of China

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:தாவரவியல் பெயருடையக் கட்டுரைகள்
ஏசர் பெண்ட்டாபைலம்

**ஏசர் பெண்ட்டாபைலம்** (Acer pentaphyllum* ) என்பது [[சீனா|சீனாவின்]] தென்மேற்கு [[சிச்சுவான்|சிச்சுவானில்]] 2300-2900 மீட்டர் உயரத்தில் [[அகணிய உயிரி|உள்ள]] மிகவும் அரிதான, அழிந்துவரும் [[மேப்பிள்]] [[இனம் (உயிரியல்)|இனமாகும்]] .

*ஏசர் பெண்ட்டாபைலம்* ஓர் இலையுதிர் மரமாகும். இது 10 மீட்டர் உயரம் வரை வளரும். இலைகள் உள்ளங்கை வடிவுடன் முடியற்றனவாகும். பொதுவாக 5 மடல்கள் ஆனால் சில சமயங்களில் 4 அல்லது 7 இருக்கும்.  சிறீலைகள் 5-8 × 1.5-2&nbsp;செ.மீ., குறுகலான ஈட்டி அல்லது ஈட்டி வடிவமானது.

== மேற்கோள்கள் ==


== புற இணைப்புகள் ==
* 
* [http://www.theplantlist.org/tpl1.1/record/kew-2616212 The Plant List *Acer pentaphyllum*]
* [http://www.efloras.org/object_page.aspx?object_id=110328&flora_id=2 Illustration for Flora of China, figure 601, drawing 1 at top]
* [https://botanicalgarden.ubc.ca/research-collections/plant-collections/maples/ Ex-situ Conservation of *Acer pentaphyllum* at UBC Botanical Garden]
* [http://www.cbcgdf.org/NewsShow/4951/419.html Conserving *Acer pentaphyllum'']

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:தாவரவியல் பெயருடையக் கட்டுரைகள்
அக்காந்தோபிப்பியம் சினென்சு

**அகாந்தோபிப்பியம் சினென்சு** (*Acanthophippium sinense*) என்பது ஆர்க்கிடேசி குடும்பத்தில் உள்ள ஒரு வகை தாவரமாகும் . இது சீனாவிலும்  ஆங்காங்கிலும் மட்டும் காணப்படுகிறது.

## மேற்கோள்கள்

## புற இணைப்புகள்

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:தாவரவியல் பெயருடையக் கட்டுரைகள்
எலேயோகார்பசு பிளாசுகோய்

***எலேயோகார்பசு பிளாசுகோய்*** (தாவர வகைப்பாட்டியல்: *Elaeocarpus blascoi*) என்பது எலியோகார்பேசி குடும்பத்தைச் சேர்ந்த பூக்கும் தாவரத்தின் உள்ளூர் மர இனமாகும். இந்தியாவின் தென்னிந்தியாவின் மேற்குத் தொடர்ச்சி மலைகளில் மட்டுமே காணப்படுகிறது, இது வாழ்விட இழப்பால் அச்சுறுத்தப்படுகிறது எனவே இத்தாவரம் பன்னாட்டு இயற்கைப் பாதுகாப்புச் சங்கத்தால் மிக அருகிய இனத்தாவரமாக வகைப்படுத்தப்பட்டுள்ளது.

## விளக்கம்
*எ.பிளாசுகோய்,* நடுத்தர அளவிலான, மெதுவாக வளரும் பசுமையான மரம் வகையைச் சேர்ந்ததாகும். இளம் மரங்கள் அடர்த்தியான இலைகளையும், முதிர்ந்த மரங்கள் உறுதியான தண்டை அடிப்படையாகக் கொண்டு 20 மீட்டர் உயரம் வரை கிரீடம் போல் பரவி இருக்கும். தாவரங்கள் குறைந்த பழத் தொகுப்பையேக் கொண்டுள்ளன, ஏனெனில் பல முதிர்ச்சியடையாத பழங்கள், பழுப்பதற்க்கு முன்பதாகவே விழுந்துவிடுகின்றன. முதிர்ந்த பழங்கள் ஜூன் மற்றும் ஜூலை மாதங்களில் அவற்றின் கிளைகளிலிருந்து பிரிகின்றன. இதன் விதைகள், குறைந்த முளைப்பு விகிதத்தைக் கொண்டுள்ளன (5%) மேலும்பெரும்பாலான விதைகள் ஒரு வருடத்திற்குப் பிறகு அவற்றின் உறுதித்தன்மையை இழக்கின்றன.

## வாழ்விட பரவலாக்கம்
சோலைக்காடுகள் எனப்படும் தமிழ்நாட்டின் மேற்குத் தொடர்ச்சி மலையில் அமைந்துள்ள கொடைக்கானலில் 2,200 மீட்டர் உயரத்தில் உள்ள பழநி மலையில் உள்ள வட்டக்கானல் சோலையில் மட்டுமே இம்மரங்கள் காணப்படுகிறது. இரண்டு முதிர்ந்த காட்டு மரங்கள் மட்டுமே அறியப்பட்டுள்ளன. ஒன்று புல்வெளியைக் கண்டும் காணாத வகையில் சோலைக்காட்டின் விளிம்பில் ஒரு பருவகால நீரோட்டக் கால்வாயில் வளரும் நான்கு-தண்டு கொண்ட மரமாகும்.*எலியோகார்பஸ் வேரியாபிலிஸ், எலியோகார்ப்பஸ் ரிகர்வாட்டஸ், எலியாகார்பஸ் முன்ரோய், சிஜிக்கியம் டென்சிஃப்ளோரம், கோம்பாண்ட்ரா கொரியேசியா* மற்றும் *லாசி யான்தஸ்* எஸ்பி ஆகியவை தொடர்புடைய மரங்களில் அடங்கும்.

## பாதுகாப்பு
மரங்களை வெட்டுதல் மற்றும் விவசாயத்தின் விரிவாக்கம் ஆகிய வாழ்விட காரணங்களால், இந்த இன மரங்கள்  அச்சுறுத்தப்படுகின்றன. இயற்கையான மீளுருவாக்கம் எதுவும் காணப்படவில்லை.

## மேற்கோள்கள்

பகுப்பு:மிக அருகிய ஆசியத் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:தாவரவியல் பெயருடையக் கட்டுரைகள்
பகுப்பு:தமிழ்நாட்டின் தாவரங்கள்
சுனிதா சிங் சவுகான்

**சுனிதா சிங் சவுகான்**  (*Sunita Singh Chauhan*) இந்தியாவைச் சேர்ந்த ஓர் அரசியல்வாதியாவார்.  பீகார் மாநிலத்திலுள்ள  சீதாமரி மாவட்டத்தின் பெல்சந்த் சட்டப்பேரவை  தொகுதியில் இருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். பீகார் மாநில அரசியலில் ஐக்கிய சனதா தளம் கட்சியின் உறுப்பினராகச் செயல்பட்டார்.

## அரசியல் வாழ்க்கை
சுனிதா சிங் சவுகான் 2000 ஆம் ஆண்டு அரசியலில் சேர்ந்தார்.  2005 ஆம் ஆண்டு மார்ச்சு மாதத்தில்  சட்டமன்ற உறுப்பினராக அறிமுகமானார்  ஆனால் தொங்கு சட்டசபை காரணமாக அதே ஆண்டில் மீண்டும் தேர்தல் நடத்த திட்டமிடப்பட்டது. 2005 ஆம் ஆண்டு நவம்பர்-டிசம்பர் மாதங்களில் நடைபெற்ற தேர்தலில், இவர் மீண்டும் தனது தேர்தலில் வெற்றி பெற்று 2010 வரை பீகார் சட்டமன்ற உறுப்பினராகப் பணியாற்றினார். 2015 ஆம் ஆண்டில் பெல்சந்த்து சட்டப்பேரவை தொகுதியில் ஐக்கிய சனதா தளம்  கட்சியின் வேட்பாளராக மீண்டும் போட்டியிட்டார்.  தனது நெருங்கிய போட்டியாளரான லோக் சனசக்தி கட்சியின் எம்.டி. நசீர் அகமதுவை தோற்கடித்து வெற்றி பெற்றார்.  தன் கணவரை தலைமையிடத்துக்குள் அழைத்துச் சென்று சட்டமன்ற உறுப்பினராக ஆதாயம் பெற்றதற்காக சுனிதா சிங் சவுகான் விமர்சிக்கப்படுகிறார்

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:சீதாமரி மாவட்டம்
அசிடோக் குரோட்டன் யென்ட்ருய்

***அசிடோக்ரோட்டன் யென்ட்ருய்*** (***Acidocroton gentryi)***என்பது யூபோர்பியேசி குடும்பத்தில் உள்ள ஒரு வகை தாவரமாகும் . இது கொலம்பியாவிற்குச் சொந்தமானது .

## மேற்கோள்கள்

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
கார்போ அல்காக்சிலேற்றம்

**கார்போ அல்காக்சிலேற்றம்** (*Carboalkoxylation*) என்பது என்பது ஆல்கீன்களை எசுத்தர்களாக மாற்றுவதற்கான ஒரு செயல்முறையாகும். இந்த வினை கார்பனைலேற்ற வினையின்  ஒரு வடிவமாகும். நெருங்கிய தொடர்புடைய வினையாக ஐதரோகார்பனைலேற்ற வினையைக் குறிப்பிடலாம். இவ்வினை ஆல்ககால்களுக்குப்  பதிலாக தண்ணீரைப் பயன்படுத்துகிறது.

மீத்தைல் புரோப்பியோனேட்டைத் தயாரிக்கும் எத்திலீனை கார்போமெத்தாக்சிலேற்ற வினை ஒரு வணிகப் பயன்பாட்டு வினையாகும்:

:C2H4  +  CO  +  MeOH  →  MeO2CC2H5

Pd[C6H4(CH2PBu-t)2]2. இவ்வினையில் வினையூக்கியாகச் சேயல்படுகிறது. இதே போன்ற நிலைமைகளின் கீழ் மற்ற Pd- இருபாசுபீன்கள்  பாலியெத்திலீன் கீட்டோன் உருவாவதை ஊக்குவிக்கிறது.

மீத்தைல் புரோப்பியோனேட்டு எசுத்தர் என்பது மெத்தில் மெத அக்ரிலேட்டுக்கு ஒரு முன்னோடியாகும்.  இது நெகிழிகள்  மற்றும் பிசின்களில் பயன்படுத்தப்படுகிறது. 

பல்வேறு சிறு பலபடியாக்கல் வினை திட்டங்களில் கார்போ அல்காக்சிலேற்றம் இணைக்கப்பட்டுள்ளது. எடுத்துக்காட்டாக, கார்போ அல்காக்சிலேற்றம்  1,3-பியூட்டாடையீன் இருபடியாதல் வினை உடன் இணைக்கப்பட்டுள்ளது. இந்த படி, நிறைவுறாத C9-எசுத்தரை உருவாக்குகிறது.
:2CH2=CH-CH=CH2  +  CO  +  CH3OH  →  CH2=CH(CH2)3CH=CHCH2CO2CH3

## ஐதரோ எசுத்தராக்கல் வினை
கார்போ அல்காக்சிலேற்றம் வினையுடன் ஐதரோ எசுத்தராக்கல் வினை தொடர்புடைய வினையாகக் கருதப்படுகிறது. ஐதரோ எசுத்தராக்கல் வினையில் கார்பாக்சிலிக் அமிலங்களின் H-O பிணைப்பில் ஆல்க்கீன்கள் மற்றும் ஆல்கைன்களை அறிமுகப்படுத்தப்படுகிறது. வினைல் அசிடேட்டு துத்தநாக அசிடேட்டு வினையூக்கியின்  முன்னிலையில் அசிட்டிலீனுடன் அசிட்டிக் அமிலத்தைச் சேர்ப்பதன் மூலம் தொழில்துறையில் உற்பத்தி செய்யப்படுகிறது: Presently, zinc acetate is used as the catalyst:

:

## மேற்கோள்கள்

பகுப்பு:வேதி வினைகள்
பகுப்பு:கார்பனோராக்சைடு
தயோலாற் பகுப்பு

**தயோலாற் பகுப்பு** (*Thiolysis*) என்பது தயோல் (R-SH) குழுவுடனான ஒரு வினையாகும். தயோல் என்ற ஒரு சேர்மம் இரண்டாக பிளவுறும் செயல் இவ்வினையில் நிகழ்கிறது. தயோலாற் பகுப்பு வினையில்  இணைநொதி ஏ என்ற நொதி வினைவிளை  பொருளுடன் சேரும். இந்த வினை நீராற்பகுப்பு வினை போன்றதாகும். நீராற்பகுத்தல் வினையில் நீர் இருப்பதைப்போல தயோலாற் பகுப்பு வினையில் தயோல் பங்கேற்கிறது. தயோலாற் பகுப்பு வினை கொழுப்பு அமிலங்களின் β-ஆக்சிசனேற்றத்தில் காணப்படுகிறது. பென்சைல் மெர்காப்டனை மின்னணு மிகுபொருளாகப்  பயன்படுத்துவதன் மூலம் செறிவிக்கப்பட்ட டானின்களின் பலபடியாக்கல் நீக்க வினையும் தயோலாற் பகுப்பு வினை என்று  அழைக்கப்படுகிறது.

## மேற்கோள்கள்

பகுப்பு:வேதி வினைகள்
பகுப்பு:பதிலீட்டு வினைகள்
எலித்ராரியா அகவுலிசு

**** (தாவர வகைப்பாட்டியல்: *Elytraria acaulis*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “எலித்ராரியா” பேரினத்தில், 22 இனங்கள் ஏற்றுக்கொள்ளப் பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1803 ஆம் ஆண்டு வெளிவந்துள்ளது. இந்தியா, ஆப்பிரிக்க நாடுகளின்  அகணிய தாவரமாக, இவ்வினம் உள்ளது. பெண்களின் கருப்பைப் புற்றுநோய் ஆய்வில் இத்தாவரம் பயன்படுகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்
*''Elytraria acaulis'' என்பதன் கட்டற்ற படங்கள் உள்ள பன்னாட்டு இணையப்பக்கம்

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:தகவற்பெட்டி துப்புரவு தேவைப்படும் தாவரவியல் கட்டுரைகள்
ராஜா மான்சிங் தோமர் இசை மற்றும் கலைப் பல்கலைக்கழகம்

**ராஜா மான்சிங் தோமர் இசை மற்றும் கலைப் பல்கலைக்கழகம்** (*Raja Mansingh Tomar Music & Arts University*) என்பது இந்தியாவின் மத்தியப் பிரதேசத்தின் குவாலியரில் அமைந்துள்ள ஒரு மாநில பல்கலைக்கழகம் ஆகும். இது 2008ஆம் ஆண்டு மத்தியப் பிரதேச அரசால் நிறுவப்பட்டது. இப்பல்கலைக்கழகம் மகாராஜா மான்சிங் தோமரின் பெயரால் அழைக்கப்படுகிறது. பல்கலைக்கழகம் இசை, நடனம், நுண்கலைகள் மற்றும் நாடகம் போன்ற படிப்புகளை வழங்குகிறது. இது 170 இணைப்புக் கல்லூரிகளைக் கொண்டுள்ளது.

## மேற்கோள்கள்

## வெளி இணைப்புகள்

* 

பகுப்பு:Coordinates on Wikidata
பகுப்பு:இசைப் பல்கலைக்கழகங்கள்
பகுப்பு:இந்தியாவிலுள்ள நடனப் பள்ளிகள்
பகுப்பு:இந்தியாவில் நிகழ்த்து கலை கல்வி
பேராக் சுல்தான்

**பேராக் சுல்தான்** (ஆங்கிலம்: **Sultan of Perak**; மலாய்: **Sultan Perak**; சீனம்: 霹雳州苏丹; ஜாவி: سلطان ڤيراق) என்பவர் பேராக் மாநிலத்தின் ஆளும் அரசராகவும், மாநிலத்தின் தலைவராகவும், இசுலாமிய மதத்தின் தலைவராகவும் சேவை செய்யும் தலைமை அரச ஆளுநராகும். பேராக் சுல்தான்களின் வம்சாவளியைச் சார்ந்த **பேராக் சுல்தானகம்** என்பது மலாய் மாநிலங்களில் உள்ள பழமையான அரச பரம்பரைகளில் ஒன்றாகும்.

1511-இல் போர்த்துகீசிய தாக்குதல்களால் மலாக்கா சுல்தானகம் வீழ்ச்சி அடைந்த போது, ​​சுல்தான் மகமுட் சா எனும் மலாக்கா சுல்தான், ரியாவு தீவுகளில் இருந்த கம்பார் பகுதிக்கு பின்வாங்கி 1528-இல் காலமானார். அவருக்கு ராஜா அலி எனும் அலாவுதீன் ரியாட் ஷா II, ராஜா முசாபர் சா மற்றும் ராஜா அகமது எனும் மூன்று மகன்கள் இருந்தனர்.

## மலாக்கா சுல்தானகம்

மூத்தவரான ராஜா அலி எனும் அலாவுதீன் ரியாட் ஷா II, ஜொகூர் சுல்தானகத்தை (பழைய ஜொகூர் சுல்தானகம்) நிறுவினார். இரண்டாவது மகன் பேராக் மாநிலத்தை ஆட்சி செய்ய அழைக்கப்பட்டார். இவர் பேராக் சுல்தானிய வம்சத்தின் முதல் சுல்தான் ஆனார்.

பழைய ஜொகூர் சுல்தானகத்தை ஆட்சி செய்து வந்த சுல்தான் மகமூத், தளபதி மெகாட் செரி ராமா என்பவரால் 1699-இல் படுகொலை செய்யப்பட்டார். அதன் மூலம், பேராக் மாநிலம் தவிர மற்ற மலாய் மாநிலங்களில் மலாக்கா சுல்தானகத்தின் வாரிசுகளின் ஆட்சி முடிவுக்கு வந்தது.

தற்போதைய பேராக் சுல்தான்கள், மலாக்கா சுல்தானகம் மற்றும் சியாக் சுல்தானகத்தின் வம்சாவளியினர் ஆகும்.

## பேராக் அரியணை வாரிசு முறைமை

மற்ற மலாய் சுல்தானகங்களுக்கு மாறாக, பேராக் ஆளும் வம்சம் சற்றே சிக்கலான வாரிசு முறையைப் பயன்படுத்துகிறது. தற்போதைய முறைமையில், ஓர் ஆளும் சுல்தான், சில உயர் இளவரசர் பட்டங்களுக்கு ஆண்களை (இளவரசர்கள்) நியமிக்கிறார். அந்த நியமனங்கள் அரியணைக்கான வாரிசு வரிசையில்; முன்னுரிமையின் தகுதியில் அமைக்கப்பட்டு இருக்கின்றன.

25 பிப்ரவரி 1953-ஆம் ஆண்டில் உருவாக்கப்பட்ட வரிசைமுறை மற்றும் அதற்கான வாரிசு தகுதிகள் பின்வருமாறு:

இளவரசர் பட்டங்களை வைத்திருப்பவர்கள் பொதுவாக உறுதிபடுத்தப்பட்ட திறமையின்மை அல்லது இயலாமையின் காரணங்களினால் அவர்களின் பதவிகள் நீக்கம் செய்யப்படலாம். ஏற்கனவே பட்டத் தகுதிகள் உள்ளவர்களுக்கு மரணம் ஏற்பட்டால் அல்லது பதவி உயர்வு வழங்கப்பட்டால், அவருக்கு அடுத்தபடியாக மூத்த பட்டத்தை வைத்திருப்பவர் அடுத்த தகுதிக்கு தகுதி உயர்த்தப்படுவார்.

ராஜா மூடா என்பது வெளிப்படையான வாரிசு ஆகும். மற்றும் ராஜா மூடாவின் மறைவுக்குப் பிறகு ராஜா ஈலிர் என்ற பட்டத்தை வைத்திருக்கும் இளவரசர் புதிய ராஜா மூடா ஆகிறார். இதற்குப் பின்னர் ராஜா கெச்சில் பெசார் எனும் தகுதி; ராஜா ஈலிர் தகுதியாக மாறுகிறது. இந்த வாரிசுகளால் காலியாகும் மற்ற பதவிகளுக்கு புதிய சுல்தான் தன் சொந்த வேட்பாளரை நியமிக்கலாம்.

### மலாக்கா வம்சாவளி சுல்தான்கள்

### சியாக் வம்சாவளி சுல்தான்கள்
 

## மேற்கோள்கள்

## நூல்கள்
* 
* 

## வெளி இணைப்புகள்

பகுப்பு:மலேசிய சுல்தானகங்கள்
யசுட்டிசியா செண்டருசா

**யசுட்டிசியா செண்டருசா** (தாவர வகைப்பாட்டியல்: *Justicia gendarussa* (1753), *Gendarussa vulgaris*(1832)) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும''்.'' இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “யசுட்டிசியா” பேரினத்தில், 917 இனங்கள் ஏற்றுக்கொள்ளப் பட்டுள்ளன. முன்பு இப்பேரினத்தின் பெயர் Gendarussa என்பதாகும். அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளியிடப்பட்டுள்ளது. புவியின் ஐந்து கண்டங்களிலும் இத்தாவரயினம் காணப்படுகிறது. இத்தாவரம், ஆஸ்துமா, அழற்சி நோய் ஆய்வுகளில் பயனாகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்
*கட்டற்ற படங்கள் உள்ள பன்னாட்டு இணையப்பக்கம்

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:படிமங்களில்லா தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
மண்ணாங்கண்டல்

**மண்ணாங்கண்டல்** அல்லது **மண்ணாக்கண்டல்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது புதுக்குடியிருப்புக்குத் தெற்கே சுமார் 10 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
போரிசு குப்டின்

**போரிசு அலெக்சீவிச் குப்டின்** (*Boris Alekseevich Kuftin*) சோவியத் தொல்பொருள் ஆராய்ச்சியாளர் மற்றும் இனவியலாளர் ஆவார். இவர் 1892 ஆம் ஆண்டு பெப்ரவரி மாதம் 2 ஆம் தேதியன்று உருசியா நாட்டின் சமாராவில் பிறந்தார். 1953 ஆம் ஆண்டு ஆகத்து மாதம் 2 ஆம் தேதியன்று  லீலூப்பில் (இப்போது சூர்மலாவின் ஒரு பகுதி) இறந்தார். 1933 ஆம் ஆண்டு முதல் 1953 ஆம் ஆண்டு வரை சார்சியா நாட்டின் தலைநகரமான  திபிலீசியில்  பணியாற்றினார். 1930 ஆம் ஆண்டுகளில்,  ட்ரைலேட்டி கலாச்சாரத்தை கண்டுபிடித்தார்.  1940 ஆம் ஆண்டில்,                         குரா-அராக்சு என்ற வார்த்தையை உருவாக்கினார்.  இவர் 1940 ஆம் ஆண்டு முதல் 1950 ஆம் ஆண்டு வரை தெற்கு துர்க்மெனிசுதான் வளாகத்தின் தொல்பொருள் ஆய்வுப் பயணத்தில் பங்கேற்றார். 

குப்டின் 1946 ஆம் ஆண்டில் சார்சிய தேசிய அறிவியல் அகாடமியின் உறுப்பினரானார். 

## தேர்ந்தெடுக்கப்பட்ட படைப்புகள்
* 

## மேற்கோள்கள்

பகுப்பு:1953 இறப்புகள்
பகுப்பு:1892 பிறப்புகள்
பகுப்பு:தொல்லியலாளர்கள்
மத்தியப் பிரதேச மருத்துவ அறிவியல் பல்கலைக்கழகம்

**மத்தியப் பிரதேச மருத்துவ அறிவியல் பல்கலைக்கழகம்** (*Madhya Pradesh Medical Science University*), **மத்தியப் பிரதேச ஆயுர்விக்யான் விஸ்வவித்யாலயா** என்றும் அழைக்கப்படுகிறது. இது இந்தியாவின் மத்தியப் பிரதேசத்தில் உள்ள ஜபல்பூரில் அமைந்துள்ள ஒரு மாநிலப் பல்கலைக்கழகம் ஆகும். 

## விளக்கம்
மத்தியப் பிரதேச மருத்துவ அறிவியல் பல்கலைக்கழகம், மத்தியப் பிரதேச அரசாங்கத்தால் 2011-இல் நிறுவப்பட்டது. மத்தியப் பிரதேசத்தில் உள்ள அனைத்து மருத்துவம், பல் மருத்துவம், செவிலியர், துணை மருத்துவம், ஆயுர்வேதம், ஓமியோபதி, யுனானி மற்றும் யோகா கல்லூரிகள் இப்பல்கலைக்கழகத்தின் அதிகார வரம்பின் கீழ் கொண்டுவரப்பட்டுள்ளது. இப்பல்கலைக்கழகத்தின் கீழ் சுமார் 300 இணைவு பெற்ற கல்லூரிகளில் ஆண்டுக்கு 80,000 மாணவர்கள் சேருகின்றனர்.

## மேலும் பார்க்கவும்

* அடல் பிகாரி வாஜ்பாய் மருத்துவப் பல்கலைக்கழகம்
* பாபா பரித் சுகாதார அறிவியல் பல்கலைக்கழகம்
* டாக்டர் என். டி. ஆர். சுகாதார அறிவியல் பல்கலைக்கழகம் டாக்டர்
* கலோஜி நாராயண ராவ் சுகாதார அறிவியல் பல்கலைக்கழகம்
* ராஜீவ் காந்தி சுகாதார அறிவியல் பல்கலைக்கழகம்
* தமிழ்நாடு டாக்டர் எம்ஜிஆர் மருத்துவப் பல்கலைக்கழகம்

## மேற்கோள்கள்

## வெளி இணைப்புகள்

* 

பகுப்பு:Coordinates on Wikidata
பகுப்பு:பல்கலைக்கழகங்களும் கல்லூரிகளும்
பகுப்பு:மருத்துவம்
பகுப்பு:மத்தியப் பிரதேசம்
தசிபோகோனேசியே

**தசிபோகோனேசியே** (தாவர வகைப்பாட்டியல்:*Dasypogonaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், Dumort. ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1829 ஆம் ஆண்டு வெளியிட்டுள்ளது. அரேகேல்சு தாவர வரிசையில் இரண்டு பெரிய குடும்பங்கள் உள்ளன. ஒன்று பனைக்குடும்பம், மற்றொன்று இந்த தசிபோகோனேசியே ஆகும்.

## இக்குடும்பத்தின் பேரினங்கள்
# Baxteria R.Br. ex Hook.
# Calectasia R.Br.
# Dasypogon R.Br.
# Kingia R.Br.
2016 ஆம் ஆண்டு ஏபிஜி IV அமைப்பு குடும்பத்தை அரேகேல்ஸ் வரிசையில் வைக்கப்பட்டுள்ளது. பல ஆய்வுகள் குடும்பத்தை அரேகேசியே என்ற பனை குடும்பத்திற்கு ஒரு சகோதரி தாவரக்குழுவாக வெளிப்படுத்தியது. முரண்பட்ட மாதிரிகள் காரணமாக, Dasypogonaceae இன் இடம் தீர்மானிக்கப்படாமல் இருப்பதைக, மற்ற ஆய்வாளர்கள் கண்டறிந்து, அதை அதன் சொந்த வரிசையில் (Dasypogonales) இருக்குமாறு அமைத்தனர்.

## தாவர மரபியல் தோற்றம்
குழுவின் மோனோபிலெடிக் தன்மையை ஆய்வுகள் உறுதிப்படுத்தியுள்ளன. பின்வருபவை குடும்பத்தின் ஒரு பைலோஜெனடிக் மரம்.

## குறிப்புகள்


## மேற்கோள்கள்

பகுப்பு:பூக்கும் தாவரக் குடும்பங்கள்
சங்கரி சந்திரன்

**சங்கரி சந்திரன்** (*Shankari Chandran*, பிறப்பு 1974/75)  என்பவர் ஒரு ஆத்திரேலிய தமிழர்,  ஆத்திரேலிய புதின ஆசிரியர் ஆவார். இவர் தனது மூன்றாவது புதினமான *[[சாய் டைம் அட் சின்னமன் கார்டன்ஸ்]]* மூலம் 2023 ஆண்டிற்கான மைல்ஸ் பிராங்க்ளின் இலக்கிய விருதைப் பெற்றார்.

## தொழில்
சங்கரி சந்திரன் 1974/75 இல் இலண்டனில் பிறந்து, கான்பெராவில் வளர்ந்தார். இவரின் பெற்றோர் இலங்கை, யாழ்ப்பாணத்தின், அளவெட்டியை பூர்வீகமாக கொண்ட ஏதிலிகளாவர். இவர் நியூ சவுத் வேல்ஸ் பல்கலைக்கழகத்தில் சட்டம் பயின்றார், பின்னர் இலண்டனில் மனித உரிமைகள் வழக்கறிஞராகப் பணியாற்றினார். பின்னர் குடும்பத்துடன் ஆத்திரேலியாவுக்கு புலம் பெயர்ந்தார்.

இவரது முதல் புதினமான *சாங் ஆஃப் தி சன் காட்*,  2017 சனவரியில் இலங்கையில் வெளியிடப்பட்டது. அது 2019 இன் சர்வதேச டப்ளின் இலக்கிய விருதுக்காக நீண்ட பட்டியலில் இருந்தது. பின்னர் இது ஆத்திரேலியாவில் 2022 நவம்பரில் அல்டிமோ பிரஸ் மூலம் வெளியிடப்பட்டது.

இவரது இரண்டாவது புதினமான, *தி பேரியர்*,  ஆஸ்திரேலியாவில் 2017 சூனில் வெளியிடப்பட்டது. இது ஒரு நீண்ட அறிவியல் புனைகதைக்கான நார்மா கே. ஹெமிங் விருதுக்கான இறுதிப் போட்டியில் கலந்து கொண்டது.

இவர் 2022 இல் *சாய் டைம் அட் சின்னமன் கார்டன்ஸ்* புதினத்தை எழுதினார். இது 2023 மைல்ஸ் ஃபிராங்க்ளின் விருதைப் பெற்றது. மேலும் 2023 ஆஸ்திரேலிய வெளியீட்டாளர் சங்கத்தின் புத்தக வடிவமைப்பு விருதுகளில் ஜெசிகா கிரூசசாங்கின்  வடிவமைப்பிற்கான சிறந்த வடிவமைக்கப்பட்ட வணிக புனைகதை அட்டை விருதுக்காக பட்டியலிடப்பட்டது.

இவரது நான்காவது புதினமான *சேஃப் ஹேவன்*, மே 2024 இல் அல்டிமோ பிரஸ் மூலம் வெளியிடப்படவுள்ளது.

## படைப்புகள்
* 
* 
* 

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:ஆத்திரேலியப் பெண் எழுத்தாளர்கள்
குவியோவா அக்யுமினாட்டா

**குவியோவா அக்யுமினாட்டா** (*Guioa acuminata*) என்பது சாப்பிந்தாசியே குடும்பத்தில் உள்ள ஒரு வகை தாவரமாகும் . இது பிலிப்பைன்சுக்கு மட்டுமே சொந்தமானது .

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:அருகிய தாவரங்கள்
கிராசுபிடோசெபாலசு

***கிராசுபிடோசெபாலசு*** (*Craspedocephalus*) என்பது இந்தியத் துணைக்கண்டம் முதல் தென்கிழக்கு ஆசியா வரை ஆசியாவில் காணப்படும் நச்சுப் பாம்பு பேரினமாகும். தற்போது 14 சிற்றினங்கள் அங்கீகரிக்கப்பட்டுள்ளன.

## விளக்கம்
*கிராசுபிடோசெபாலசு* பேரினத்தில் உள்ள பெரும்பாலான சிற்றினங்கள் ஒப்பீட்டளவில் சிறியவை. முதன்மையாக மரங்களில் வாழ்பவை. மெல்லிய உடல்கள் மற்றும் மரக்கிளைகளைப் பற்றும் தன்மையுடைய வாலினைக் கொண்டவை. பெரும்பாலான *கிராசுபிடோசெபாலசு* பேரினங்கள் பச்சை நிறத்தில் உள்ளன. ஆனால் சில சிற்றினங்கள் மஞ்சள், கருப்பு, ஆரஞ்சு, சிவப்பு அல்லது தங்க நிறத்தில் காணப்படும்.

## உணவு
*கிராசுபிடோசெபாலசு* பேரினங்களின் உணவில் பல்லி, நீர்நில வாழ்வன, பறவை, கொறிணி மற்றும் பிற சிறிய பாலூட்டி உட்பட பல்வேறு விலங்குகள் அடங்கும்.

## சிற்றினங்கள்

**) [[துணையினம்|பரிந்துரைக்கப்பட்ட துணையினங்கள்]] சேர்க்கப்படவில்லை.*

## மேற்கோள்கள்

## வெளி இணைப்புகள்
*

பகுப்பு:பாம்புகள்
அக்காசுட்டியா

**அக்காசுட்டியா** (*Acostia*)  என்பது புல் குடும்பத்தில் உள்ள தென் அமெரிக்க தாவரங்களின் ஒரு பேரினமாகும்.

இந்தப் பேரினத்தில் அறியப்பட்ட ஒரே இனம் அக்காசுட்ஸ்டியா கிராசிலிசு'ஆகும், இது ஈக்வடாரில் மட்டுமே காணப்படுகிறது.  இது அழிந்து வரும் உயிரினமாக பட்டியலிடப்பட்டுள்ளது.

*அக்காசுட்டியாவின்* பேரினப் பெயர் மிசேல் அகாசுட்டா சோலிசு (1910-1994), ஈக்வடார் இயற்கையியலாளர் நினைவாக உள்ளது.  *கிராசிலிசின்*  இலத்தீன்  அடைமொழிக்கு "மெல்லிய" என்று பொருள்.  பேரினமும் இனம் இரண்டும் முதலில் 1968 இல்  தாவரவியல், தொகுதி12,  பக்கம் 109 இல் விவரிக்கப்பட்டு வெளியிடப்பட்டது.

## மேலும் காண்க
* பொவாசியே இனங்களின் பட்டியல்

## மேற்கோள்கள்

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
ராம் கன்வர் பைரவா

**ராம் கன்வர் பைரவா** (Ram Kanwar Bairwa) ஒரு இந்திய அரசியல்வாதி ஆவார். இவர் பெர்வா என்றும் அழைக்கப்படுகிறார். இவர் ஜனதா கட்சியின் உறுப்பினராக ராஜஸ்தானின் டோங்கில் இருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
* இந்திய நாடாளுமன்ற இணையதளத்தில் இரண்டாவது அதிகாரப்பூர்வ வாழ்க்கை வரலாற்று ஓவியம்

பகுப்பு:வாழும் மக்கள்
பகுப்பு:1933 பிறப்புகள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
கிராப்டோபில்லம் பிக்டம்

**கிராப்டோபில்லம் பிக்டம்** (தாவர வகைப்பாட்டியல்: *Graptophyllum pictum*, ஆங்கிலம்: *caricature-plant*) என்ற தாவரயினம், *[[கிராப்டோபில்லம்]]* என்ற பேரினத்தின் கீழ் வகைப்படுத்தப்பட்டுள்ளது. இப்பேரினம், முண்மூலிகைக் குடும்பம் என்ற தாவரவியல் குடும்பத்தினைச் சார்ந்ததாகும். இத்தாவரயினத்தின் பிறப்பிடம் நியூ கினி என அறிவிக்கப்பட்டுள்ளது. உலகின் பல நாடுகளில் இது அறிமுகத் தாவரயினமாக உள்ளது. இது பல நாடுகளில் பூந்தோட்டத் தாவரமாக வளர்க்கப்படுகிறது. இதில் வெள்ளை, அடர் என இருவித நிற வேறுபாடுகள் உள்ள பூக்கள் மலர்கின்றன.
மகப்பேறுக்காக பாரம்பரிய மருத்துவத்தில் இத்தாவரத்தைப் பயன்படுத்துவதால், மகப்பேறு ஆய்வில் இத்தாவரம் பயன்படுத்தப்படுகிறது.

## மேற்கோள்கள்

பகுப்பு:முண்மூலிகைக் குடும்பம்
பகுப்பு:தமிழ்நாட்டின் தாவரங்கள்
அனிபா பிலோசா

**அனிபா பிலோசா** (*Aniba pilosa*) என்பது  இலாரேசியே குடும்பத்தைச் சேர்ந்த ஒரு வகை தாவரமாகும் . இது ஈக்வடார் நாட்டில் மட்டுமே காணப்படுகிறது . அதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அனிபா உரோசாயோதோரா

**அனிபா  உரோசாயோதோரா** (*Aniba rosaeodora*)  பாவ்-ரோசா என்றும் அழைக்கப்படுகிறது. இது இலாரேசி குடும்பத்தில் உள்ள மாக்னோலிடு மரத்தின் ஒரு இனமாகும். உரோசாமரம் எனறும் அடிக்கடி குழப்பப்படுகிறது. இந்தத் தாவரம் தல்பெர்கியா இனத்தின் எந்த மரத்திலும் வளராது.  இது தென் அமெரிக்காவின் வெப்பமண்டல மழைக்காடுகளின் சில பகுதிகளில் வளர்கிறது. இது அழிந்து வரும் ஒரு இனமாகும். இது அதன் உணவு எண்ணெய் காரணமாக சுரண்டப்படுகிறது.

## மேற்கோள்கள்

பகுப்பு:அருகிய தாவரங்கள்
புரோங்கெர்சுமா குழி விரியன்

**புரோங்கெர்சுமா குழி விரியன்** (*கிராசுபிடோசெபாலசு புரோங்கெர்சுமாய்)* என்பது வைப்பெரிடே  குடும்பத்தின் குரோடாலினே துணைக்குடும்பத்தில் உள்ள ஒரு நச்சுப் பாம்பு சிற்றினம் ஆகும். இது இந்தோனேசியாவின் சுமாத்திரா தீவின் மேற்கு கடற்கரையில் உள்ள தீவுகளில் காணப்படுகிறது. எந்த துணையினமும் தற்போது அங்கீகரிக்கப்படவில்லை.

## சொற்பிறப்பியல்
*புரோங்கெர்சுமாய்* என்ற குறிப்பிட்ட சிற்றினப் பெயர் இடச்சு ஊர்வனவியலாளர் லியோ புரோங்கெர்சுமாவின் நினைவாக இடப்பட்டுள்ளது.

## விளக்கம்
*கி.  புரோங்கெர்சுமாய்* செதில்களில் நடுப்பகுதியில் 19 (அல்லது 21) முதுகு செதில்கள், 136-150 வயிற்றுப்புறச் செதில்கள், 41-48 பிரிக்கப்பட்ட வாலடிச் செதில்கள் மற்றும் 9-10 மேலுதட்டு மேல் செதில்கள் ஆகியவற்றை உள்ளடக்கியது.

## புவியியல் வரம்பு
*கி.  புரோங்கெர்சுமாய்* இந்தோனேசியாவில், சுமாத்திராவின் மேற்கு கடற்கரையில் அமைந்துள்ள சிபெருத் மற்றும் சிமியுலுவின் மெந்தாவாய் தீவுகளில் காணப்படுகிறது.
கு, சிமலூர், சுமாத்திர வகை இடமாக அறிவிக்கப்பட்டுள்ளது.

## வாழ்விடம்
*கி.  புரோங்கெர்சுமாயின்* விருப்பமான இயற்கை வாழிடம் காடு ஆகும்.

## இனப்பெருக்கம்
*கி.  புரோங்கெர்சுமாயின்* இனப்பெருக்கம் முறை குறித்து போதுமான தகவல் தெரியவில்லை.

## மேற்கோள்கள்

## மேலும் படிக்க
*David P, Vogel G, Dubois A (2011). "On the need to follow rigorously the Rules of the *Code* for the subsequent designation of a nucleospecies (type species) for a nominal genus which lacked one: the case of the nominal genus *Trimeresurus* Lacépède, 1804 (Reptilia: Squamata: Viperidae)". *Zootaxa* **2992**: 1-51.
*Hoge AR (1969). "*Um novo* Trimeresurus *de Simalur, Sumatra (Serpentes: Viperidae)*". *Ciência e Cultura, São Paulo* **21** (2): 459–460. (*Trimeresurus brongersmai*, new species). (in Portuguese).
*Hoge AR, De Lemos Romano SA (1974). "Notes on *Trimeresurus brongersmai* Hoge, 1969 (Serpentes: Viperidae: Crotalinae)". *Memórias do Instituto Butantan* **38**: 147–158.

பகுப்பு:பாம்புகள்
நிகழ்நிலையும் நிகழாநிலையும்

கணினி தொழில்நுட்பத்திலும் தொலைத்தொடர்புகளிலும் **நிகழ்நிலை** (*online*) என்பது இணைப்பு நிலையையும் **நிகழாநிலை** (*offline*) என்பது துண்டிக்கப்பட்ட நிலையையும் குறிக்கிறது. தற்கால கலைச்சொற்களில் இது பொதுவாக இணைய இணைப்பைக் குறிக்கிறது. ஆனால் ஒரு பெரிய அமைப்புடன் இணைக்கப்பட்ட எந்த உபகரணத்தையும் அல்லது செயல்பாட்டு அலகுகளையும் இது குறிக்கலாம். நிகழ்நிலை இருப்பது என்பது உபகரணம் அல்லது துணை அமைப்பு இணைக்கப்பட்டுள்ளது அல்லது பயன்பாட்டிற்கு தயாராக உள்ளது எனப் பொருள் தருகிறது.

## உசாத்துணை

* 

பகுப்பு:இணையம்
பாலுகான்

**பாலுகான்**  (Balugaon)  இந்தியாவின் ஒடிசா மாநிலத்தில் உள்ள கோர்தா மாவட்டத்தில் உள்ள ஒரு நகரம் ஆகும். இது சிலிகா ஏரிக்கு மிக அருகில், மாநிலத் தலைநகரம்  புவனேசுவரில் இருந்து   தொலைவிலும் கஞ்சாம் மாவட்டத்தின் பெர்காம்பூர் நகரிலிருந்து    தொலைவிலும் அமைந்துள்ளது. இறால் மற்றும் மீன் வணிகம் காரணமாக  கோர்தா மாவட்டத்தின் முக்கிய பொருளாதார மையமாக பாலுகான நகரம் திகழ்கிறது.  

## நிலவியல்
பாலுகான் நகரம்  என்ற அடையாள அள்கூறுகளில் கடல்மட்டத்திலிருந்து 76 மீட்டர் உயரத்தில் அமைந்துள்ளது.

## தொடர்பு
பாலுகான் மாநில தலைநகர் புவனேசுவர் மற்றும் பெர்காம்பூருடன் சாலை ( தேசிய நெடுஞ்சாலை16 ) மற்றும் இரயில் மூலம் நன்கு இணைக்கப்பட்டுள்ளது. அவுரா-சென்னை பிரதான பாதையில் உள்ள பாலுகான் இரயில் நிலையம் பாலுகானை கொல்கத்தா, சென்னை மற்றும் விசாகப்பட்டினம் போன்ற முக்கிய இந்திய நகரங்களுடன் இணைக்கிறது. இந்த வழித்தடத்தில் செல்லும் அனைத்து முக்கிய இரயில்களும் பாலுகானில் நின்று செல்லும். புதிய இயகநாத்து சதக்கு வழியாக இயகன்னாத் தாம் பூரியை அடையலாம்.

## சுற்றுலா
காளிசாய் கோயில் மற்றும் நளபானா போன்ற சிலிகா ஏரியில் உள்ள சுற்றுலாத் தலங்களை பாலுகானிலிருந்து அரசு அல்லது தனியார் படகு மற்றும் ஏவுதள சேவைகள் மூலம் அடையலாம். நாராயணி கோயில் பாலுகானிலிருந்து சில மைல்கள் தொலைவில் உள்ளது 

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி  பாலுகான் நகரத்தின் மொத்த  மக்கள் தொகை 17,645  ஆகும். இதில் ஆண்கள் 9,150 பேரும் பெண்கள் 8495 பேரும்  இருந்தனர். இங்கு 0-6 வயதுடைய குழந்தைகளின் மக்கள் தொகை 1956 ஆகும்.  இது பாலுகான் மொத்த மக்கள்தொகையில் 11.09 % ஆகும். பாலுகான் அறிவிக்கப்பட்ட பகுதிக் குழுவில், மாநில சராசரியான 979 என்ற எண்ணிக்கைக்கு எதிராக பெண் பாலின விகிதம் 928 ஆக இருந்தது. பாலுகான் நகரத்தின் எழுத்தறிவு விகிதம் மாநில சராசரியான 72.87% என்பதைவிட அதிமாக  81.73 % என்றும்  பாலுகானில் ஆண்களின் கல்வியறிவு 87.96% ஆகவும், பெண்களின் கல்வியறிவு விகிதம் 75.08% ஆகவும் இருந்தது என்றும் தரவுகள் தெரிவிக்கின்றன.

## மேற்கோள்கள்

## புற இணைப்புகள்

பகுப்பு:Coordinates on Wikidata
பகுப்பு:கோர்த்தா மாவட்டம்
பகுப்பு:ஒடிசா
பகவதி கோயில், பானாபூர்

**பகவதி கோயில், பானாபூர்** (*Bhagabati Temple, Banapur*) இந்தியாவின் ஒடிசா மாநிலத்திலுள்ள நகரமான பானாபூரில் அமைந்துள்ளது. பிரதான தெய்வமான பகவதி தேவியின் இக்கோயில் மத நடவடிக்கைகளின் மையமாக பிரபலமாக உள்ளது.
 ஒருகாலத்தில் பானாபூர் சைலோத்வபா வம்சத்தின் தலைநகராக இது இருந்தது. புவனேசுவரில் ஆரம்பகால கோயில்களின் கட்டுமானத்திற்கு பானாபூர் நகரம் பொறுப்பானதாக இருந்தது. பானாபூரில் கண்டுபிடிக்கப்பட்ட ஏராளமான பௌத்த உருவங்கள், பௌத்தத்தின் வச்ராயன வழிபாட்டுடன் தொடர்புடையவை.

## மிருக பலி
2010 ஆம் ஆண்டு அக்டோபர் மாதம் 5 ஆம் தேதியன்று ஒரிசா உயர் நீதிமன்றம், தசராவின் போது கோயிலில் மிருக பலிகளை நடத்தக் கூடாது என்று மாநில அரசுக்கு உத்தரவிட்டது. 

## மேற்கோள்கள்

பகுப்பு:கோர்த்தா மாவட்டம்
பகுப்பு:ஒடிசா
செர்சி டெப்லோகோவ்

**செர்சி அலெக்சாண்ட்ரோவிச் டெப்லோகோவ்**  (*Sergei Aleksandrovich Teploukhov*) ( )  சோவியத் ஒன்றியத்தைச் சேர்ந்த தொல்பொருள் ஆராய்ச்சியாளர் ஆவார். இவர் 1888 ஆம் ஆண்டு மார்ச் மாதம் 03 ஆம் தேதியன்று பிறந்தார். 1920 ஆம் ஆண்டு முதல் 1932 ஆம் ஆண்டு வரை, டெப்லோகோவ் சைபீரியா மற்றும் மத்திய ஆசியாவில் பல்வேறு காலகட்டங்களில் தொல்பொருள் ஆய்வுகளை மேற்கொண்டார். தெற்கு சைபீரியாவின் தொல்பொருள் கலாச்சாரங்களின் வகைப்பாட்டை முதலில் வகுத்தவர் இவர் ஆவார். 1933 ஆம் ஆண்டு நவம்பர் மாதம் 26 ஆம் தேதியன்று தேசியவாதத்தின் சந்தேகத்தின் பேரில் டெப்லோகோவ் கைது செய்யப்பட்டார். மேலும் 1934 ஆம் ஆண்டு மார்ச் மாதம் 10 ஆம் தேதியன்று  அவரது அறையில் இறந்து கிடந்தார்.

## வெளி இணைப்புகள்

## மேற்கோள்கள்

* கிரேட் சோவியத் என்சைக்ளோபீடியா
பகுப்பு:1934 இறப்புகள்
பகுப்பு:1888 பிறப்புகள்
பகுப்பு:தொல்லியலாளர்கள்
விளாடிமிர் சி. லுகோனின்

**விளாடிமிர் கிரிகோரிவிச் லுகோனின்** (*Vladimir Grigoryevich Lukonin*) () உருசிய நாட்டினைச் சேர்ந்த வரலாற்றாசிரியர் மற்றும் தொல்பொருள் ஆராய்ச்சியாளர் ஆவார். இவர் 1932 ஆம் ஆண்டு சனவரி மாதம் 21 ஆம் தேதியன்று பிறந்தார்.  பண்டைய ஈரானின் வரலாறு மற்றும் தொல்லியல் துறையில் நிபுணத்துவம் பெற்றவர் ஆவார். 1984 ஆம் ஆண்டு செப்டம்பர் மாதம் 10 ஆம் தேதியன்று இறந்தார்.

## ஆரம்ப வாழ்க்கை மற்றும் கல்வி
லுகோனின் சென் பீட்டர்சுபெர்கு நகரில்  1932 ஆம் ஆண்டு சனவரி மாதம் 21 ஆம் தேதியன்று  பிறந்தார். இவரது தாயார் ஒரு மருத்துவர் மற்றும்  தந்தை ஒரு இராணுவ செனரல் ஆவார். 1941 ஆம் ஆண்டு முதல் 1944 ஆம் ஆண்டு வரை தனது தாய் மற்றும் இளைய சகோதரருடன் சமர்கந்துவிற்கு வெளியேற்றப்பட்டார். இவர் லெனின்கிராட் மாநில பல்கலைக்கழகத்தின் ஓரியண்டல் பீடத்தில் பயின்றார். மேலும் ஏர்மிட்டேச் அருங்காட்சியகத்தில் முதுகலைப் பணி செய்தார். இவரது முனைவர் பட்ட ஆய்வறிக்கை (1961 ஆம் ஆண்டு) "3 முதல் 4 ஆம் நூற்றாண்டுகளில் ஈரான். சாசானிய அரசின் உருவாக்கம் மற்றும் அதிகாரப்பூர்வ கலையின் கலைப்பொருட்கள்" ஆகும். இவருக்கு 1972 ஆம் ஆண்டு   "ஆரம்பகால சசானிய ஈரான் வரலாறு மற்றும் கலாச்சாரத்தின் சில பிரச்சனைகள்" என்ற தலைப்பில் ஒரு ஆய்வறிக்கைக்காக டி.லிட் விருது வழங்கப்பட்டது. 

## தொழில்
லுகோனின் 1951 ஆம் ஆண்டு முதல் 1963 ஆம் ஆண்டு வரை ஒவ்வொரு ஆண்டும் மத்திய ஆசியாவில் தொல்பொருள் அகழ்வாராய்ச்சியில் பணியாற்றினார். மேலும் 1957 ஆம் ஆண்டு ஏர்மிட்டேசு அருங்காட்சியகத்தின் ஓரியண்டல் துறையில்  பதவியைப் பெற்றார். 1965 ஆம் ஆண்டு ஓரியண்டல் துறையின் தலைவராக ஆனார். 1984 ஆம் ஆண்டு செப்டம்பர் மாதம் 10 ஆம் தேதியன்று இறக்கும் வரை அப்பதவியில் இருந்தார். 

## அங்கீகாரங்கள்
1988 ஆம் ஆண்டில், மேரி அன்னா மார்டன் என்பவரது நினைவாக பிரித்தானிய அருங்காட்சியகத்தில் பண்டைய பெர்சியா நிதியை நிறுவினார்.

பிரித்தானிய் அருங்காட்சியகம் இவரது நினைவாக இரண்டு கருத்தரங்குகளை நடத்தியது.  

1. *ஆரம்பகால [[மெசபடோமியா]] மற்றும் [[ஈரான்]]: தொடர்பு மற்றும் மோதல், கிமு 3500-1600* 

2. *[[மெசபடோமியா]] மற்றும் [[ஈரான்]]: [[பழங்குடியினர்]] மற்றும் [[பேரரசு|பேரரசுகள்]], கிமு 1600-539*.

## மேற்கோள்கள்

பகுப்பு:1984 இறப்புகள்
பகுப்பு:1932 பிறப்புகள்
பகுப்பு:தொல்லியலாளர்கள்
எலியோகார்பசு வெனுசுடசு

**எலியோகார்பசு வெனுசுடசு**(Elaeocarpus venustus) என்பது எலியோகார்பேசி குடும்பத்தைச் சேர்ந்த ஒரு பூக்கும் தாவரமாகும். இது இந்தியாவின் தென்னிந்தியாவில் தமிழ்நாடு மாநிலத்தின் மேற்குத் தொடர்ச்சி மலையில் மட்டுமே காணப்படுகிறது. வாழ்விட இழப்பால் இத்தாவரம், அச்சுறுத்தப்படுவதால், பன்னாட்டு இயற்கைப் பாதுகாப்புச் சங்கத்தினால், மிக அருகிய இனமாக  வகைப்படுத்தியுள்ளது.

## விளக்கம்
சதுப்பு நிலப்பரப்பை தன் வாழ்விடங்களாகக் கொண்ட இந்த ***எலியோகார்பசு வெனுசுடசு*** செங்குத்தான வேர்களைக் கொண்ட நடுத்தர அளவிலான மரமாகும்.

## வாழ்விட பரவலாக்கம்
*எலியோகார்பசு வெனுசுடசு* அகத்தியமலை உயிர்க்கோள காப்பகத்தின் ஒரு பகுதியாக இருக்கும் களக்காடு முண்டந்துறை புலிகள் காப்பகத்தின் சிமுஞ்சி, முத்துகுழிவாயல், மேல் கொடையார் மற்றும்  அருகிலுள்ள பகுதிகளில் மட்டுமே காணப்படுகிறது.

இம்மரமானது, மலைப்பாங்கான நன்னீர் சதுப்பு நிலங்களில் உள்ள மலை நீரோடைகள் நிறைந்த பசுமையான மழைக்காடுகளில் 1,200 முதல் 1,300 மீட்டர் உயரத்தில் மட்டுமே வளர்கிறது.

## பாதுகாப்பு
மக்கள் தொகை பாதுகாக்கப்பட்ட பகுதிக்குள் இருந்தாலும், நீர்மின் அணைகள், சாலை கட்டுமானம் மற்றும் தேயிலைத்தோட்டங்கள், காபி மற்றும் யூகலிப்டஸ் தோட்டங்களின் விரிவாக்கம் ஆகியவற்றிற்காக காடுகளை அழிப்பதன் மூலம் ஏற்படும் வாழ்விட இழப்பு காரணமாக அச்சுறுத்தலுக்கு உள்ளாகியுள்ளது.

## மேற்கோள்கள்

பகுப்பு:மிக அருகிய ஆசியத் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
எத்தில் புரோமோயிருபுளோரோ அசிட்டேட்டு

**எத்தில் புரோமோயிருபுளோரோ அசிட்டேட்டு** (*Ethyl bromodifluoroacetate*) என்பது C4H5BrF2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம வேதியியலில் இது ஓர் எசுத்தர் சேர்மம் என்று வகைப்படுத்தப்படுகிறது. வேதிச் சேர்மங்களை தயாரிக்கும்போது அவற்றில் CF2 குழுவை அறிமுகப்படுத்த இச்சேர்மம் பயன்படுகிறது. எத்தில் புரோமோயிருபுளோரோ அசிட்டேட்டு தெளிவான மஞ்சள் நிற திரவமாகும். புரோமோயிருபுளோரோ அசிட்டேட்டும் எத்தில் ஆல்ககாலும் சேர்ந்து இச்சேர்மம் உருவாகிறது. 

எத்தில் புளோரோசல்போனாக்சியிருபுளோரோ அசிட்டேட்டு  சோடியம் புரோமைடுடன் (NaBr) வினைபுரிந்து எத்தில் புரோமோயிருபுளோரோ அசிட்டேட்டை உருவாக்குகிறது. இந்த வினை கரைப்பான் சல்போலேனில் நிகழலாம். வினைகள் 100 பாகை செல்சியசு வெப்பநிலையில் 12 மணிநேரம் நிகழும். இவ்வினையில் 31% வினைவிளை பொருள்கள் உருவாகும்.

## வினைகள்
ஆல்டிகைடுகள் மற்றும் கீட்டோன்களை இரெபார்மாட்சுகி வினையாக்கியைப் பயன்படுத்தி எத்தில் புரோமோயிருபுளோரோ அசிட்டேட்டு மற்றும் CF2 குழுவை  கொண்ட மற்ற ஒத்த சேர்மங்கள்  உருவாக்கலாம். 2,2-இருபுளூரோ-3-ஐதராக்சி எசுத்தர்களையும் எத்தில் புரோமோயிருபுளோரோ அசிட்டேட்டு அளிக்கிறது. மேலும் எத்தில் புரோமோபுளூரோஅசிட்டேட்டு சேர்மங்களை உருவாக்குவதற்கும், லாக்டோன்கள், இமைன்கள் மற்றும் பிற அமினோ அமிலங்கள் போன்ற பிற கரிம சேர்மங்களுடன் சோதனை செய்வதற்கும் இது ஒரு நல்ல சேர்மமாக கருதப்படுகிறது.

## மேற்கோள்கள்

பகுப்பு:கரிம புரோமைடுகள்
பகுப்பு:எத்தில் எசுத்தர்கள்
பகுப்பு:இருபுளோரோமெத்தில் சேர்மங்கள்
எலிசபெத் சுகோபீல்டு

**எலிசபெத் விர்சினியா சுகோபீல்டு** (*Elizabeth Virginia Schofield*)  பிரிட்டிசு - அமெரிக்க தொல்பொருள் ஆராய்ச்சியாளரும் பாரம்பரிய அறிஞரும் ஆவார். இவர் 1935 ஆம் ஆண்டு பிறந்தார். இவர் 2005 ஆம் ஆண்டு இறந்தார். 

## தொழில்
சுகோபீல்டு வில்சன் கல்லூரியில் (பென்சில்வேனியா) படிப்பதற்கு முன்பு  ஐக்கிய இராச்சியத்தில் உள்ள செல்டென்காம் பெண்கள் கல்லூரியில் பயின்றார். வாசிங்டன் மாநில பல்கலைக்கழகத்தில் முதுகலைப் பட்டத்துடன் கல்லூரிப் படிப்பைத் தொடர்ந்தார். பின்னர் 1959  ஆம் ஆண்டில் சாக் கேசுகியின் கீழ் சின்சினாட்டி பல்கலைக்கழகத்தில் முனைவர் பட்டம் பெற்றார். 

சுகோபீல்டு தனது பங்குதாரர் மற்றும் குடும்பத்துடன் கேம்பிரிட்சில் உள்ள செயின்ட் சான்சு கல்லூரியில் ஆசிரியர் பதவிக்கு செல்வதற்கு முன்பு கோர்னெல் பல்கலைக்கழகத்தில் கற்பித்தார்.  கல்வி நீங்கலாக,  கேயாவில் அகழ்வாராய்ச்சியில் முழுநேர கவனம் செலுத்தினார். முதலில் சாக் கேசுகியுடன், பின்னர் காசுகியின் மரணத்திற்குப் பிறகு அங்கு தொல்பொருள் திட்டத்தை இயக்கினார். 

2005 ஆம் ஆண்டில், சின்சினாட்டி பல்கலைக்கழகத்தின் கலை மற்றும் அறிவியல் கல்லூரியால் இவருக்கு சிறந்த சேவை விருது வழங்கப்பட்டது. 

## சில வெளியீடுகள்

* சுகோபீல்ட், இ. 1990. பெட்டான்கோர்ட்டில் உள்ள "கோனிகல் கோப்பைகள்", பி., கராசெர்கிசு, வி., லாபினூர், ஆர். மற்றும் நீமியர், டபிள்யூ.டி. (பதிப்புகள்), *மெலேடெமாட்டா.* *ஏசியன் [[தொல்லியல்]] ஆய்வுகள் மால்கம் எச். வீனர் தனது 65வது ஆண்டில் நுழையும் போது இவருக்கு வழங்கப்பட்டது* (ஏசியம் 20). பக்கம் 757-760.
* சுகோபீல்டு, இ. 1990. கார்டி, டிஏ, டூமாசு, சிசி, சகெல்லராகிசு, சேஏ, வாரன், பிஎம் (பதிப்பு), *தேரா மற்றும் ஏசியன் வேர்ல்ட் 3, தொகுதி 1: [[தொல்பொருள்]] [[ஆய்வு]], மூன்றாம் சர்வதேச காங்கிரசின் நடவடிக்கைகள் சாண்டோரினி, [[கிரீசு]] 3–9 [[செப்டம்பர்]] 1989* . இலண்டன், தி தேரா அறக்கட்டளை. பக்கம் 201-211.
* சுகோபீல்டு, இ. 2011. *கியோசு: [[ஏதென்ஸ்|ஏதென்சில்]] உள்ள [[அமெரிக்க ஐக்கிய நாடுகள்|அமெரிக்கன்]] கிளாசிக்கல்  பள்ளியில்  கீழ் [[சின்சினாட்டி பல்கலைக்கழகம்|சின்சினாட்டி பல்கலைக்கழகத்தால்]] நடத்தப்பட்ட [[அகழ்வாராய்ச்சி]] [[முடிவுரை|முடிவுகள்]]: தொகுதி 10 அய்யா இரினி: மேற்குத் துறை* .

## மேற்கோள்கள்

பகுப்பு:1935 பிறப்புகள்
பகுப்பு:2005 இறப்புகள்
பகுப்பு:பிரித்தானியத் தொல்லியலாளர்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சுரேசுவரி கோயில்

**சுரேசுவரி கோயில்** (*Sureswari temple*) இந்தியாவின் ஒடிசா மாநிலம், சுபர்ணபூர் மாவட்டத்தில் உள்ள சோனிப்பூரில் உள்ள கோவில் நகரத்தில் அமைந்துள்ளது. மகாநதி மற்றும் டெல் நதி சங்கமிக்கும் தென்மேற்கில் டெல் ஆற்றின் இடது கரையில் அமைந்துள்ள இக்கோயில் சுர்சூரி கோயில் என்ற பெயராலும் அழைக்கப்படுகிறது. முதன்மை தெய்வம் மா சுர்சூரி அம்மனாகும். மேலும் இது பழமையான சக்தி ஆலயங்களில் ஒன்றாகவும் அறியப்படுகிறது. ஒடிசாவின் மேற்குப் பகுதியில் அதிகபட்ச மக்கள் மா சுர்சூரியை பக்தியோடு வழிபடுகின்றனர்.  சுரேசுவரி என்ற சொல் சுர்சூரியின் சமசுகிருதப் பதிப்பாகும்.

## மேற்கோள்கள்

## புற இணைப்புகள்
* Temples in Sonepur

பகுப்பு:ஒடிசாவில் உள்ள இந்துக்கோவில்கள்
பகுப்பு:சுபர்ணபூர் மாவட்டம்
பகுப்பு:அம்மன் கோயில்கள்
சோக்குவா சால்

**சோக்குவா சால்** (*Chokuwa saul*) என்பது இந்திய நாட்டின் அசாம் மாநிலத்தில் காணப்படும் ஒரு வகை அரை பசையுடைய அரிசி ஆகும். அசாமின் ஒட்டும் அரிசி பாரம்பரியமாக போரா (பசையுடையது) மற்றும் சோக்குவா (அரை-பசையுடையது) என சமைத்த பிறகு அவற்றின் ஒட்டும் தன்மையின் அடிப்படையில் வகைப்படுத்தப்படுகிறது. அசாம் மற்றும் பழங்குடி அசாமிகளுக்கு இந்த அரிசி முக்கியப் பங்கு வகிக்கிறது.

2016 ஆம் ஆண்டில், சிவசாகர் மாவட்டத்தில் உள்ள சூசு சதீர்த்தா என்ற அமைப்பு அசாம் வேளாண் பல்கலைக்கழகத்துடன் இணைந்து சோக்குவா அரிசிக்கு புவியியல் அங்கீகாரம் கோரி விண்ணப்பித்தது. 2019 ஆம் ஆண்டு அக்டோபர் மாதம் 24 ஆம் தேதியன்று இந்திய அரசின் **புவியியல் அடையாளப் பதிவுத் துறையால்** வெளியிடப்பட்ட இதழின் 124வது பதிப்பு சோக்குவா அரிசிக்கு புவியியல் குறிப்பை  வழங்கியது.

## மேற்கோள்கள்

பகுப்பு:நெல் வகைகள்
சாய் டைம் அட் சின்னமன் கார்டன்ஸ்

**சாய் டைம் அட் சின்னமன் கார்டன்ஸ்** (*Chai Time at Cinnamon Gardens*) என்பது ஆத்திரேலிய எழுத்தாளர் சங்கரி சந்திரன் எழுதிய ஆங்கிலப் புதினமாகும். இது  2022 இல் ஆத்திரேலியாவில் அல்டிமோ பிரஸ் மூலம் வெளியிடப்பட்டது.

இது 2023 மைல்ஸ் பிராங்க்ளின் விருதைப் பெற்றது. 

## சுருக்கம்
சின்னமன் கார்டன் என்பது சிட்னியில் உள்ள ஒரு முதியோர் இல்லமாகும். இது 1980 களில் இலங்கை உள்நாட்டுப் போரின் போது  நாட்டை விட்டு வெளியேறிய இலங்கை தம்பதிகளான மாயா, சாகிர் ஆகியோரால் அமைக்கப்பட்டதாகும். ஒரு கட்டத்தில் சாகிர் காணமல் போகிறார். அதன்பிறகு மாயா அவரது மகள் அஞ்சலியால் ஏற்று நடத்தப்படும் முதியோர் இல்லத்தில் வசிக்கிறார். ஆத்திரேலியாவுக்கு முதன்முறை வந்து இறங்கியவர் என்று போற்றப்படும் ஜேம்ஸ் குக்கின் சிலை சாகிரும், மாயாவும் நடத்திய முதியோர் இல்லத்தில் முன்னர் இருந்துள்ளது. அந்தச் சிலையை ஒருநாள்  மாயாவும் ஜாகிரும் இடித்துத் தள்ளுகின்றனர். அதை அஞ்சலியின் நண்பர் கண்டறிந்ததும், அந்த இணையர் மீது இனவெறி குற்றம் சாட்டி மனித உரிமைகள் ஆணையத்தில் புகார் அளிக்கிறார்.

புதினமானது இன்றைய காலகட்டம்; மற்றும் 1980களில் இலங்கை காலகட்டம் என இரண்டு காலக்கோடுகளில் சொல்லப்படுகிறது.

## அர்ப்பணிப்பு

* "எல்லோரா, கைலாஷ், ஹரி, சித்தார்த்துக்கு"

## விமர்சன வரவேற்பு
இந்து தமிழ் திசையில் தெய்வீகன் எழுதுகையில் "ஆஸ்திரேலியாவின் நிறவாத அரசியலை, இலங்கையின் இனவாத அரசியலுடன் சமாந்திரப்படுத்தி விரித்துச் செல்லும் இந்த நாவல், வரலாற்று ரீதியாக ஆஸ்திரேலியப் பூர்வக மக்கள் முகங்கொடுத்த பேரலங்களைத்தான் சிறீலங்காவில் தமிழர்களும் எண்பதுகள் முதல் அனுபவித்து உள்ளதாக சங்கரி, உண்மைச் சம்பவங்களோடு பாத்திரங்களைக் கோத்துச் சொல்கிறார். பல்லாயிரக்கணக்கான ஆண்டுகள் தொன்மையான வரலாறுடைய ஆஸ்திரேலியாவைப் பின்தள்ளிவிட்டு ஆஸ்திரேலியாவின் வரலாறு என்பது கேப்டன் குக் வந்து இறங்கிய காலத்துடன் ஆரம்பிப்பது என்று புனைந்து, வரலாற்றின் மீது நின்று பொய்யுரைக்கும் நவ-ஆஸ்திரேலியச் சிந்தனையில் கிடக்கின்ற அதே கேவலத்தைத்தான், மஹாவம்சத்திலிருந்து இலங்கை வரலாறு தோன்றியதாக இலங்கை அரசாங்கம் நிகழ்த்திக்கொண்டிருக்கின்றது என்று தனது பூர்வீக நிலத்தினதும் புகலிட தேசத்தினதும் வரலாற்றுப் பெருங்குற்றத்திற்கான ஒருபுள்ளியில் இணைத்திருக்கிறார்"
 
## விருதுகள்

* மைல்ஸ் பிராங்க்ளின் இலக்கிய விருது, 2023. 

## குறிப்புகள்
* Jason Steger, of *The Sydney Morning Herald*, interviewed the author about the book after it was awarded the Miles Franklin Award.

## மேற்கோள்கள்

பகுப்பு:2022 நூல்கள்
பகுப்பு:ஆங்கில நூல்கள்
பகுப்பு:தமிழீழம் தொடர்பான ஆங்கில நூல்கள்
பகுப்பு:ஈழப் போர் குறித்த நூல்கள்
போர்னிய குழி விரியன்

**போர்னியோ குழி விரியன்** (*Bornean pit viper*)(*கிராசுபிடோசெபாலசு போர்னென்சிசு*) என்பது போர்னியோ தீவில் மட்டும் காணப்படும் ஓர் அகணிய உயிரி ஆகும். இது நச்சுப்பாம்பு வகையில் குழி விரியன் சிற்றினமாகும். இந்த சிற்றினத்தின் கீழ் எந்த துணையினமும் தற்போது அங்கீகரிக்கப்படவில்லை.

## விளக்கம்
இந்த பாம்பின் செதிலமைப்பில் 19-21 வரிசைகளின் நடுப்பகுதியில் உள்ள முதுகுச் செதில்களும், 152-180 வயிற்றுப்புறச் செதில்களும், பிளவுபடாதா குத அளவுகள், 45-58 பிளவுடன் கூடிய வாலடிச் செதில்கள் மற்றும் 8-11 மேலுதடு மேற் செதில்களும் அடங்கும்.

இதன் நிறம் மாறுபடும். அடர் பழுப்பு நிற சேணங்களுடன் பழுப்பு நிறமாகவோ அல்லது சில அடர் அடையாளங்களுடன் வெளிர் பழுப்பு நிறமாகவோ அல்லது இருண்ட அடையாளங்களுடன் பிரகாசமான மஞ்சள் நிறத்திலோ காணப்படலாம்.

முதிர்ச்சியடைந்த பாம்புகள்  நீளம் வரை வளரலாம்.

## புவியியல் வரம்பு
போர்னியோ தீவிலும் (புரூணை, கலிமந்தான், சபா, சரவாக்) நட்டுனா தீவுகளிலும் *கிராசுபிடோசெபாலசு போர்னென்சிசு* காணப்படுகிறது.

*"சரவாக்"* (= சரவாக், போர்னியோ ) இதன் வகை இடமாகும்.

## வாழிடம்
*கிராசுபிடோசெபாலசு போர்னென்சிசு*  உயரத்திற்குக் கீழே உள்ள காடுகளில் காணப்படுகிறது . வால் மரக்கிளையினைப் பற்றக்கூடியதாக இருந்தாலும், முதிர்வடைந்த பாம்புகள் பொதுவாகக் காடுகளில் தரைகளிலே காணப்படும். இளவயது பாம்புகள் தாவரங்களில் காணப்படும்.

## உணவு
*கிராசுபிடோசெபாலசு போர்னென்சிசு* சிறிய கொறித்துண்ணிகள் மற்றும் சிறிய பறவைகளை வேட்டையாடுகிறது.

## இனப்பெருக்கம்
இந்த வகை *கிராசுபிடோசெபாலசு* முட்டையிடுமா அல்லது குட்டி ஈனுமா என்பது இன்னும் தெரியவில்லை.

## மேற்கோள்கள்

## மேலும் படிக்க

* Peters, W. 1872. *Übersicht der von den Herren M.se G. Doria und D.r O. Beccari in Sarawack auf Borneo von 1865 bis 1868 gesammelten Amphibien*. Annali del Museo Civico di Storia Naturale di Genova, Series 1, **3**: 27-45. (*"Atropophis borneensis* n. sp.", pp.&nbsp;41–42.)

பகுப்பு:பாம்புகள்
பகுப்பு:அகணிய உயிரிகள்